उस दिन के बाद किरन ने धीरे-धीरे रनिंग की प्रैक्टिस शुरू की। वे थोड़ा थोड़ा भागने लगीं अब चींजें उनके लिए थोड़ी आसान होने लगी। हैदराबाद रनर्स ग्रुप के लोग भी उन्हें काफी सपोर्ट किया करते थे। पहले वे 5 किलोमीटर भागीं कुछ समय बाद उन्होंने अपना लक्ष्य बढ़ाया और 10 किलोमीटर दौड़ लगाने लगीं। उसके बाद उन्होंने अपना लक्ष्य 21 किलोमीटर कर दिया। वे खुद से ही प्रतिस्पर्धा करने लगीं और खुद को और मजबूत बनाने लगीं। सुबह जाकर प्रैक्टिस में जाना अब किरण की दिनचर्या में शामिल हो चुका था और उन्हें काफी मजा आ रहा था।